b'\n_START_ARTICLE_\nLa Grande \xc3\x89curie et la Chambre du Roy\n_START_PARAGRAPH_\nLa Grande \xc3\x89curie et la Chambre du Roy on vuonna 1966 perustettu kamarimusiikkiyhtye, joka on keskittynyt p\xc3\xa4\xc3\xa4s\xc3\xa4\xc3\xa4nt\xc3\xb6isesti soittamaan barokkimusiikkia aikakauden soittimia k\xc3\xa4ytt\xc3\xa4en. Orkesterin perustamisen keskeisen\xc3\xa4 voimahahmona oli ranskalainen oboensoittaja Jean-Claude Malgoire ja h\xc3\xa4nen muusikkoyst\xc3\xa4v\xc3\xa4ns\xc3\xa4.\n_START_SECTION_\nTausta\n_START_PARAGRAPH_\nOrkesterin perustaja ja h\xc3\xa4nen yst\xc3\xa4v\xc3\xa4ns\xc3\xa4 kysyiv\xc3\xa4t toisiltaan, miten \xe2\x80\x9dautenttista\xe2\x80\x9d 1600- ja 1700-lukujen musiikin tulkinta oikein oli. Vastauksena kysymykseen oboen- ja englannintorven soittaja Jean-Claude Malgoire saattoi lis\xc3\xa4t\xc3\xa4 ansioluetteloonsa kapellimestarin ja musikologin ammatit sek\xc3\xa4 teatterin ja orkesterin vet\xc3\xa4j\xc3\xa4n\xc3\xa4 toimimisen, sill\xc3\xa4 kysymykset johtivat h\xc3\xa4nen johdollaan toimivan \xe2\x80\x9dLa Grand \xc3\x89curie et la Chambre du Roy\xe2\x80\x9d -kamariorkesterin perustamiseen._NEWLINE_Orkesterin ohjelmana on noudattaa aina Frans I:n aikoihin asti ulottuvaa perinnett\xc3\xa4, mutta luonnollisesti keskeinen paino on barokkimusiikissa. Voidaan jopa leikkis\xc3\xa4sti sanoa, orkesterin kaksiosaisen nimityksen perusteella, ett\xc3\xa4 La Grande \xc3\x89curie koostuu instrumenteista, jotka pit\xc3\xa4v\xc3\xa4t melua (trumpetit ja tamburiinit), ja vastaavasti La Chambre du Royn instrumentit ovat miellytt\xc3\xa4vi\xc3\xa4 kuunnella (oboet ja viulut)._NEWLINE_Aluksi orkesteri oli kiinnostunut 1600- ja 1700-luvun s\xc3\xa4velt\xc3\xa4jien teoksista kuten Jean-Baptiste Lullyn, Jean-Philippe Rameaun tai Georg Friedrich H\xc3\xa4ndelin oopperoista. Kuitenkin orkesterin 20-vuotisjulaa vietett\xc3\xa4ess\xc3\xa4 sen ohjelmistoon kuului kaksi Alcaste-oopperaa, Lullyn ja Cluckin. Molempia esitettiin orkesterin Th\xc3\xa9\xc3\xa2tre des Champs-Elys\xc3\xa9es -teatterissa. My\xc3\xb6s Camparan motetit esitettiin Versaillesin linnan kuninkaallisessa kappelissa sek\xc3\xa4 H\xc3\xa4ndelin ooppera Amadeo Op\xc3\xa9ra Clmique -teatterissa. Perustamisensa j\xc3\xa4lkeen orkesteri on soittanut reilusti yli 1\xc2\xa0500 konserttia eri puolilla maailmaa. Useista konserteista on tehty my\xc3\xb6s niiden ensimm\xc3\xa4isi\xc3\xa4 \xc3\xa4\xc3\xa4nityksi\xc3\xa4, n\xc3\xa4in on laita my\xc3\xb6s H\xc3\xa4ndelin Rinaldo-, Lullyn Alceste- ja Marc-Antoine Charpentierin Les V\xc3\xaapres Solennelles -oopperoiden kanssa._NEWLINE_Orkesteri saa tukea Ranskan valtion opetusministeri\xc3\xb6n budjettivaroista.'